Курманбаева Жазира Елубаевна, тарих пәнінің мұғалімі

Қазақстан Республикасы, Түркістан облысы

«Түлкібас ауданының үш тілде оқытатын мамандандырылған мектеп-интернаты»мемлекеттік мекемесі

«ТАРИХ САБАҒЫНДА ОҚУШЫЛАРДЫҢ СЫНИ ОЙЛАУ ДАҒДЫСЫН ҚАЛЫПТАСТЫРУҒА БАҒЫТТАЛҒАН ӘДІСТЕР»

Американдық педагог Филлип С. Шлехтидің «XXI ғасырға арналған мектеп. Білім беруді қайта құрудың басымдықтары (приоритеты)» атты кітабында көптеген бизнесмендерге, жұмыс берушілерге, мектеп функционерлеріне жасалған сауалнамаға сілтеме жасай отырып «Сізге мектептен не қажет?» деген сұраққа «Бізге өз бетінше оқып-үйрене алатын адам керек деген» бір ғана жауап алғанын атап көрсетеді. Осы сұранысқа сай тұлға қалыптастыратын заманауи сабақ – оқушы тарапынан «мен мұғалімнің жетекшілігімен жаңа білімді таба аламын және иегеремін, өз бетімше деректерді зерттеп, қорытынды жасаймын, іздене отырып жоғары нәтижеге қол жеткіземін» деп сипатталатын сабақ болмақ. Тәжірибе көрсеткендей, сабақ нәтижелі болу үшін мұғалім мен оқушының белсенділігі мен шығармашылығы үндесіп тұруы қажет. Сабақтың тиімді жоспарлануы, оқушы белсенділігін, танымын арттыратын тапсырмалардың пайдаланылуы, тұлғалық өсуіне мүмкіндік беру оқушының пәнге тұрақты қызығушылығын тудыратыны сөзсіз. Бүгінгі жасөспірімдердің көпшілігі оқу материалын «қиын» немесе «оңай» принципімен емес, «қызық» немесе «қызық емес» принципі бойыша қарастырады. Тиімді оқыту ақпаратты жаттап алумен шектелмей, оқушылардың белсенді зияткерлік және шығармашылық қызметінің жемісі болып табылады. Ал, педагогтың басты міндеті - оқушыларға белгілі бір мөлшердегі білімді беру ғана емес, олардың маңызы мен құныдылығын жеткізе отырып, өмірде пайдалана алуларына да жол көрсету[1, 4-б]. Бизнес саласындағы түрлі жаттығуларға негізделе отырып құрылып, ұсынылып кейбір жаттығуларды оқу процесіне ыңғайлы ете отырып пайдалану, қолданыстағы жаттығуларды түрлендіру оқушылардың пәнге қызуғышылығын арттырумен қатар ойын еркін жеткізе білу, оңтайлы шешім қабылдау, ақпараттар легінен тақырыпқа қажетті деректі таба және пайдалана алу, тарихи құбылысқа өзіндік көзқарасын қалыптастыруға және бағалай алуға, жалпы алғанда тұлғалық өсу мүмкіндігіне септігін тигізеді.

## *«Синектика әдісі»*

## Әдіс туралы: Синектика әдісі Уильям Гордонның «миға шабуыл» әдісін жетілдіру жұмысының нәтижесі ретінде өткен ғасырдың 50-жылдары пайда болды [2]. Бұл әдістің ерекшелігі, түрлі жүйелердің заңдылығын анықтауға бағытталмай, нақты мәселелерді шешуге арналған. Синектика әдісімен арнайы мамандар айналысу керек десек те, арнайы дайындығы жоқ адамдар кейбір бөліктерін пайдалануына болады.

##  Жүзеге асыру: «Миға шабуыл» әдісінен айырмашылығы, синектикада сынауға рұқсат етіледі. Ал басты ерекшелігі, салыстыру мен сәйкестендіруді (аналогия) пайдалану. Синектиктер аналогияның 4 түрін пайдаланады:

|  |  |  |  |
| --- | --- | --- | --- |
| Тікелей аналогоя  | Жеке аналогия |  Бейнелі аналогия |  Фантастикалық аналогия |
|  |  |  |  |

## Оқу процесіне бейімдеу: Тарих пәнінде тарихи оқиғаларды оқыған кезде тарихты жасаушы тұлғалар үстіртін айтылып, оларды тереңдетіп оқыту мүмкіндігі бола бермейді. Сондықтан бұл әдісті тарихи тұлғалар мен олардың өмірін, оқу бағдарламасында кездеспейтін қызықты деректер, психологиялық портреттерін пайдалана отырып жұмыс жүргізуге бейімдеу жолын қарастырдым. Тапсырманы оқушыға өз бетінше ізденіс жұмысы, үй тапсырмасы ретінде де ұсынған ыңғайлы.

Бұл әдіс оқушының проблемалық сұрақтарға жауап беру, тұлғаның кейбір әрекеттеріне өз пікірін білдіре алу, қандай да бір бейне/құбылысқа ұқсату арқылы ойлау дағдысының жоғары деңгейіне жетеді.

## Ойлау дағдыларының деңгейі: жоғары деңгей дағдылары

## *Үлгі:*

**Тікелей аналогия:** Бұл бөлімде оқушылар тақырып бойынша алған білімдерін жазады

**Жеке аналогия:** Тарихи тұлға/құбылыс туралы қосымша деректер, қызықты мәліметтер жазылып, суреттері қойылады

**Бейнелі-фантастикалық аналогия:** Бейнелі аналогия бөлімінде оқушы тарихи тұлғаны/ құбылысты түрлі бейнелерге ұқсатып, мысалмен себебін түсіндіріп береді.

*Алғашқы екі бөлімде жұмыс тек фактілерге жүгіне отырып жүргізіледі;*

*Кейінгі бөлімде оқушыға табиғаты мүлдем бөлек құбылыстарды біріктіру, пікірін дәлелдей алу, ақпаратты қызықты түрде ұсыну, қалыптан тыс шешімдер қабылдау, оқиға мен құбылысқа өзіндік пікірін білдіру мен бағалауға мүмкіндік берілед;*

##  *«6 – 3 – 5»немесе брейнрайтинг әдісі*

## Әдіс туралы: 6-3-5 немесе брейнрайтинг әдісін 1968 жылы неміс профессоры Бернд Рорбах ұсынған[3]. Сол кезден өзгеріске ұшырамаған әдіс өзінің қарапайымдылығымен және жоғары нәтижелілігімен ерекшеленеді.

## «6-5-3» әдісі миға шабуылдың бір түріне жатады.

## Жүзеге асырылуы: Әдіс екі кезеңде жүзеге асады:

## *Идеялардың топтасу, құралу, жаңа идеялар туындау процесі жүреді.*

## *Ұсыныстарды сараптау, қажеттісін таңдап алу;*

## Оқу процесіне бейімдеу: Сынып оқушылары 6 (оқушылар санына қарай топ мүшелерінің саны өзгеруі мүмкін) оқушыдан тұратын шағын топтарға бөлінеді. Оқулықтағы негізгі мәтін немесе қосымша мәтіннен 5 минутта мәтіннің мағынасын ашатын 3-тен түйінді ойдан ұсынып, жалпы идеялардан ең ұтымды 3-ін таңдайды. Өзге топтарға таныстырылады.

## Бұл әдіс оқушылардың функционалдық оқу дағдыларын, өзіндік көзқарастарын қалыптастыру мен тұжырымдарын қалыптастыру, ауқымды мәселеден қажетті негізгі ойды шығара алу дағдыларын арттырады.

## Ойлау дағдыларының деңгейі: жоғары деңгей дағдылары

## *1-ші түйінді ой:* Қыпшақ даласында христиан дінін тарату мақсатында европалық миссионерлер жазған еңбек.

## *2-ші түйінді ой:* Еңбек бірқатар шет тілдеріне аударылғандықтан, әлемдік мәдени мұралар қатарына жатқызамыз.

## *3-ші түйінді ой:* Қазақ тілі қыпшақ тілінің бір тармағына жатады.

## *«Түстер метафорасы»*

## Әдіс туралы: Л.И.Соломиннің әдісі адамдарды уәждеу дианостикасы мен олардың түрлі әрекеттер, өміріндегі жағдайларға және басқа адамдарға қарым-қатынастарын түстер арқылы айқындау болып табылады [4,5].

## Жүзеге асырылуы:

## Жағымды, ашық түстермен белгіленген ұғымдар оқиғаға, құбылысқа оң көзқарасын білдіреді, жағымсыз түспен белгіленген ұғымдарға теріс қатынасын көрсетеді;

## Бірнеше ұғымдардың бірдей түспен белгіленуі барлығыныа көзқарасының ұқсас екендігін білдіреді;

## Оқу процесіне бейімдеу: Оқушыларға тарихи даталар, тұлғалардың есімдері, оқиғалар мен құбылыстар тізбегі ұсынылып, оларды қандай да бір түстерге бояу немесе мұғалім тарапынан түсті қағаздарға жазылғандайын формасы ұсынылады. Егер оқушы ашық, жағымды түспен бояса/таңдаса, тарихи құбылыстың жағымды, оң, әсерлі жақтарын айтып беруі қажет. Күңгірт, жағымсыз түспен боялған/берілген құбылыстың жағымсыз факторларын атап өтуі қажет. Бұл тапсырманы жеке, топтық немесе жұптық жұмыстүрлерінде өткізуге болады.

## Жұптық немесе топтық жұмыс түрін бірнеше минуттық дебат формасында жүргізген өте тиімді, әрі оқушылардың тарихи құбылысқа қызығушылығын арттырады.

## Ойлау дағдыларының деңгейі: жоғары деңгей дағдылары

## *1-мысал:*

Шыңғыс хан

1206 жыл

Отырар

Шыңғыс хан

Қайыр хан

«Яса»

## *Оң жақтары:*

## Шыңғыс хан 1) .... 2) ....

## Қайыр хан 1) .... 2) ....

## *Теріс жақтары:*

## Шыңғыс хан 1) ..... 2) ....

## 1206 жылы 1) .... 2) ....

## Жұптық немесе топтық жұмыс кезінде жоғарыдағыдай тапсырманы нақты дерек ретінде ғана ұсынып, бір жақ оң нәтижелерін айтса, екінші жақ нәтижелерін айтады. Бұл жұмыс түрінде қарсы жақтар ұсынылған түске қарай дебат ұйымдастыра алады.

*Әбілқайыр*

*«Қырғыз-қайсақ экспедициясы»*

## *Кері байланыс: «Сыншыл дос»* (SWOD талдау)

## Бұл әдіс сабақ соңында оқушылардың сабақтағы әрекеттерін өзара бағалауға, талдауға пайдаланылады. Ұсынылған мысалды түрлендіруге болады.

## *Мысалы:*

|  |  |
| --- | --- |
| Күшті жағыДосым, сен бүгінгі сабақта өзіңің күшті жақтарыңды көрсете білдің. Яғни, олар: | *Топта белсенді жұмыс жүргізуің;**Тақырып бойынша картамен жұмыс жүргізе алуың;**Әбілқайыр ханның Ресейге қосылудағы ішкі мүддесін өтежақсы айттың;* |
| Әлсіз жағыАл, мына әрекеттерің саған кедергі келтірген сияқты. Яғни: | *Тақырып бойынша оқиға мерзімдерін нақты білмеуің;**Жарыссөзде өз пікіріңе нақты дәлелдер келтіре алмауың;* |
| МүмкіндіктерАлайда сен оған көңіл күйіңді түсірме. Егер де сен: | *Ғаламтор желісіндегі, басқа да тесттік материалдармен жұмыс жүргізсең де саған едәуір көмек болады;**Қосымша әдеби кітаптарды көбірек оқуың, сенің оқиғаға баға беруіңе жақсы әсер етеді;...* |
| ҚауіпЕгер біліміңді жетілдіруге талпынбасаң, онда: | *Болашақта қалаған мамандық иесі бола алмай қалуың мүмкін;**Оқу үлгерімің төмендеп кетеді;* |

***Рефлексия: «Тиімді мақсат» («SMART» бойынша)***

|  |  |  |  |  |
| --- | --- | --- | --- | --- |
| **Мақсатым** | **Менің мүмкіндіктерім** | **Маған кедергі болуы мүмкін** | **Кедергіні қалай жеңемін** | **Мерзімі** |
| *1-мысал: Үй тапсырмасы бойынша деректі фильмдер көру* | *Ғаламтор желісінде көптеген маериалдардың болуы* | *Компьютердің істен шығып тұруы* | *Досымның үйіне барып, бірге көреміз және талқылаймыз* | *Қысқы демалыс күндері* |
| *2-мысал:**Термин сөздерді жаттау және глоссариймен жұмыс жүргізу* | *Мұғалімнің көмегіне, Wiki беттеріне жүгіну* | *Алгебра, ағылшын тілі пәндерінен қосымша сабаққа баруымнан уақыттың аз болуы* | *Сыныптағы бірнеше оқушымен тақырыптарды бөлісе жұмыс жүргізу* | *10-15 қазан аралығы* |

**Әдебиеттер тізімі:**

1. Мұғалімдерге арналған нұсқаулық
2. <https://constructorus.ru/uspex/metod-sinektiki.html>
3. <https://zg-brand.ru/statiy/branding/metod_6_3_5_brejnrajting>
4. <https://psychometrica.ru/index.php/mod-additional/mod-colorassociation>
5. <https://studwood.ru/1270259/psihologiya/metodika_tsvetovye_metafory_solomina>

*Аты-жөні:* Курманбаева Жазира Елубаевна

*Мекен-жай:* Түркістан облысы, Түлкібас ауданы, Т.Рысқұлов ауылы

 «Күншуақ» м/а, № 24 үй, 8 пәтер

*Жұмыс орны, лауазымы:* «Түлкібас ауданының үш тілде оқытатын

 мамандандырылған мектеп-интернаты»

мемлекеттік мекемесі, тарих пәнінің мұғалімі

*Электронды пошта:* jazira\_2509@mail.ru

jazirakur@gmail.com